Serafim Seppälä

Serafim Seppälä eli munkki Serafim (alk. Veli-Petri Seppälä, s. 12. lokakuuta 1970 Oulu) on filosofian tohtori, tutkija, kirjailija ja ortodoksinen arkkimandriitta. Hän toimii systemaattisen teologian ja patristiikan professorina Itä-Suomen yliopistossa. 

Ura

 Akateeminen ura 
Seppälä valmistui ylioppilaaksi Toholammin lukiosta vuonna 1989.Seppälä, Serafim. Curriculum vitae. Viitattu 1.11.2025. Hän opiskeli islamin tutkimusta, seemiläisiä kieliä ja teoreettista filosofiaa Helsingin yliopistossa. Hän valmistui filosofian maisteriksi vuonna 1996, ja vuonna 2002 hän väitteli tohtoriksi. Seppälä toimi luennoitsijana Joensuun yliopistossa vuonna 2003 ja Helsingin yliopistossa 2005–2006. Vuodesta 2007 lähtien hän on toiminut systemaattisen teologian ja patristiikan professorina Itä-Suomen yliopistossa. Lisäksi hän on toiminut johtokunnissa muun muassa Suomen Lähi-idän instituutissa vuosina 2003–2023 ja Suomen patristisessa seurassa vuodesta 2012 lähtien.

Seppälän tutkimusalueet ovat liittyneet teologiaan, Bysanttiin, Lähi-itään ja Armeniaan. Hänen tutkimusaiheitaan ovat muun muassa islamilainen ja idän kirkon mystiikka, varhaiskristillinen opetus Neitsyt Mariasta, Jerusalemin idea juutalaisuudessa, islamissa ja kristinuskossa, Lähi-idän kristillisen kirjallisuuden näkökulmat varhaiseen islamiin, kristillisten apokryfikirjojen teologia, Efraim Syyrialaisen runous, 300–400-luvun erämaaisien kirjoitukset, itäsyyrialainen 600–700-luvun mystiikka, rabbiininen juutalainen kirjallisuus, kaunokirjallisuuden teologia, armenialaisten kansanmurhan perintö sekä itäisen kristikunnan estetiikka, erityisesti idän kirkkoisien kauneuskäsitys ja armenialainen kuvataide.

Seppälä on kirjoittanut akateemisia julkaisuja ja niiden lisäksi useita kansantajuistavia teoksia. Seppälän teos Tie ylösnousemukseen, joka käsitteli pääsiäistä edeltävää suurta paastoa, voitti ilmestymisvuonnaan 2006 pidetyn Kaikkien aikojen ortodoksinen kirja -äänestyksen. Lisäksi hän on kääntänyt suomeksi useiden idän kirkkoisien, muun muassa Johannes Krysostomoksen ja Iisak Niniveläisen tuotantoa. Hänen kirjansa Vapaus käsittelee vapauden käsitettä ja olemusta yhtäältä länsimaisen filosofian, toisaalta idän kirkon teologisen opetuksen valossa. Vapaus valittiin vuonna 2007 vuoden kristilliseksi kirjaksi. Kirja myi nopeasti viisi painosta, ja se on yksi Suomen myydyimpiä ortodoksisia kirjoja. Seppälän teos Antiikista Bysanttiin (2021) valittiin 55 ehdokkaan joukosta Vuoden tiedekirja -kilpailun finalistien joukkoon.

 Kirkollinen ura 
Ortodoksiseen kirkkoon 1990-luvun puolivälissä liittynyt Seppälä vihittiin 2000-luvun alkupuolella ensin munkiksi ja sitten diakoniksi. Hän vietti Valamon luostarissa joitakin vuosia, minkä jälkeen hän keskittyi akateemiseen uraansa. 15. elokuuta 2012 hänet vihittiin papiksi Helsingin metropoliitta Ambrosiuksen toimesta. Vuonna 2024 Haminan piispa Sergei vihki Seppälän arkkimandriitaksi.

Julkaisuja
 Kirjoja 














 Ikonin filosofia. Helsinki: Kirjapaja 2014.
 Vaienneita ääniä. Helsinki: Kirjapaja 2015.
 Taivaalliset voimat: Enkelit juutalaisuudessa ja varhaiskristillisyydessä. Helsinki: Kirjapaja  2016.
 Keisarin edessä: Kaksi ateenalaista apologiaa. Helsinki: Gaudeamus 2017.
 Elämän puu: Pyhä risti idän kirkossa. Valamo Kustannus 2020.
 Antiikista Bysanttiin: Aatehistoriallisia murroksia. Gaudeamus 2021. .
 Minä olen sinä. Valamon ystävät 2022. . 
 Ikonin monet kasvot. Kirjoituksia ortodoksisesta kulttuurista. Heinävesi: Valamon opisto 2026. ISBN 978-952-5495-91-1 

Suomennoksia








 Theodoros Abu Qurra: Ikonien kunnioittamisesta. 2008

 Theodoros Abu Qurra: Kirjoituksia islamista ja kristinuskosta. Studia Patristica Fennica 10. Helsinki: Suomen patristinen seura, 2020. 
 Hiljaisuuden voima: Abba Ammonaksen kirjeitä ja opetuksia. Lintulan luostari 2021. 
 Ikuinen Betlehem. Efraim Syyrialaisen hymnejä Kristuksen syntymästä. Suomen patristinen seura 2022. 
 Tiedon kiteitä. Euagrios Pontoslaisen Kefalaia gnostika. Johdanto, käännös ja kommentaari. Studia Patristica Fennica. Helsinki: Suomen patristinen seura 2026.

 Toimitteita 

 Homilies in Context. Studia Patristica Fennica 9. Edited by Anni Maria Laato, Serafim Seppälä & Harri Huovinen.
 Sanan saattajat: Kirkkoisät reetoreina. Studia Patristica Fennica 11. Helsinki: Suomen patristinen seura 2020
 Armenia, mon amour. Ed. Svante Lundgren & Serafim Seppälä. Nineveh Press 2020.
 Jumalan kaltaisuuteen: Aatehistoriallisia tutkielmia elämän päämäärästä. Studia Patristica Fennica 14. Helsinki: Suomen patristinen seura 2021.
 Varhaiskirkon Jerusalem. Helsinki: Suomen patristinen seura 2023.

 Tieteellinen tuotanto 
 Serafim Seppälän laajasta tieteellisestä tuotannosta osa on luettavissa academia.edu -sivustolla (enimmäkseen englanniksi; joitain suomeksi, venäjäksi ja ruotsiksi).

 Lähteet 

 Aiheesta muualla 
 Björkbacka, Hannu: Arvostelu teoksesta Armenian kansanmurhan perintö.  Keskipohjanmaa 4.9.2011.
 Akateeminen esittely (UEF)
Akateemista tuotantoa (Academia.edu)
Kuusi kuvaa professori ja ortodoksimunkki Serafim Seppälän elämästä. Yle Areena 29.12.2018.

Luokka:Suomalaiset kirjailijat
Luokka:Suomalaiset professorit
Luokka:Suomen ortodoksisen kirkon papit
Luokka:Vuonna 1970 syntyneet
Luokka:Elävät henkilöt